เคยขาพลิกเมื่อช่วง1-2เดือนที่แล้วตอนนั้นพลิกแรงมากครับ เดินไปได้ไปประมาณ10นาที แล้งค่อยเดินได้แต่ปวดมาก กลับบ้านนอนพักยาว ตาตุ่มบวม พอนอนพักตาตุ่มก็ยุบครับ แต่อาการที่ตามมาคือข้อเท้าพลิกง่ายมาก งอนิดหน่อยก็ปวดครับ เป็นช่วงตาตุ่มด้านนอกลามไปถึงส้นเท้า ทีแรกก็คิดว่าน่าจะเส้นเอ็นแต่ตอนนี้เริ่มไม่มั่นใจว่าข้อหลวมหรือป่าวครับ
สวัสดีค่ะ อาการขาพลิกจนมีตาตุ่มบวมดังกล่าวมานั้น น่าจะเป็นอาการของข้อเท้าแพลง ซึ่งอาจทำให้มีกล้ามเนื้อหรือเส้นเอ็นที่อยู่รอบๆได้รับบาดเจ็บ หากรุนแรงมาก อาจมีกระดูกหักหรือเคลื่อนได้ ซึ่งจะแยกกันจากการทำเอ็กซเรย์ดูตรงข้อที่ได้รับบาดเจ็บถ้าเป็นแค่เส้นเอ็นได้รับบาดเจ็บ อาการจะค่อยๆทุเลาเองได้ ในระหว่างนี้ ควรงดการใช้งานข้อที่ปวด งดลงน้ำหนัก ฝึกยืดเหยียดกล้ามเนื้อได้ ไม่นั่งทับข้อเท้านานๆ รับประทานยาแก้ปวด ยาแก้อักเสบที่ไม่ใช่สเตียรอยด์ได้แต่ถ้าอาการเป็นมาต่อเนื่องหลายเดือน ยังไม่หายปวด ปวดมากขึ้น ลงน้ำหนักหรือเดินไม่ได้ตามปกติ ควรไปพบแพทย์เพื่อตรวจร่างกายหรือเอ็กซเรย์ดูเพิ่มเติมต่อไปว่ามีความผิดปกติที่กระดูกหรือข้อที่ควรได้รับการดามให้เข้าที่ร่วมด้วยหรือไม่